GRN Taal Nommer: 3754
Woorde van Lewe 1w/ TOK PISIN songs
Ander Inligting: Understand Neo-Melanesian,info from PNG, Iran Jaya Tuis | Media Releases | Blade Nzimande se hoër onderrigbeleid gaan lei tot die vernietiging van Afrikaans op tersiêre vlak
Geen plek meer in Suid-Afrika vir ŉ enkel Afrikaans-universiteit nie. Dit is een van die kommerwekkende antwoorde wat Blade Nzimande, minister van hoër onderwys, op geskrewe parlementêre vrae van die VF Plus gegee het waaruit dit nou duidelik bly dat Afrikaans se dae getel is as tersiêre onderrigtaal by openbare instellings, sê adv. Anton Alberts, die VF Plus se parlementêre woordvoerder oor hoër onderwys.
Op ŉ vraag van adv. Alberts oor hoe Nzimande gaan verhinder dat die Noordwes Universiteit op Potchefstroom heeltemal gaan verengels soos met RAU (nou Universiteit van Johannesburg) gebeur het, is die vraag bloot geantwoord dat Afrikaans kan saamstaan met ŉ ander taal soos Engels om nie-Afrikaanssprekendes ook toegang tot die universiteit te gee.
Nzimande noem dan die voorbeeld van Stellenbosch wat nou beide Afrikaans en Engels akkommodeer.
Adv. Alberts sê Nzimande se argument in die verband is deurspek van foute en ŉ omseiling van die vraag aangesien dit algemeen bekend is dat waar ŉ universiteit Engels en Afrikaans onderrig, Engels eindelik die verstektaal word weens die demografiese verandering wat by die instelling plaasvind, net soos by RAU gebeur het.
“Die minister laat nou duidelik die masker sak oor die toekoms van Afrikaans. Hy propageer openlik die ANC-mantra dat die meerderheid regeer en dat minderhede geen regte het nie. Hy vergeet gerieflikheidshalwe dat Stellenbosch eers verlede week die dubbelmedium-opsie gekies het. Ek sal my parlementêre salaris daarop verwed dat ook dié universiteit oor vyf jaar nie meer oorwegend Afrikaans gaan wees nie.
“Die minister toon boonop sy algehele onkunde rakende Suid-Afrika se verpligtinge teenoor minderhede soos uitgestippel in artikel 27 van die Internasionale Konvensie oor Burgerlike en Politieke Regte waarvolgens minderhede se reg om in hul eie taal by ŉ eie instelling onderrig te word, deur die staat ondersteun moet word.
“Die ANC se obsessie met transformasie wat maar beteken swart oorheersing deur Engels - eintlik ŉ koloniale taal - is besig om minderheidsregte te ondermyn en dit is nou tyd vir minderhede om op te staan en vir hulself plek uit te kap in hierdie transformasie-woud waarin ons na 1994 gelaat is.
“Die VF Plus ondersteun daarom Solidariteit se omskepping van Akademia na ŉ gemeenskapsuniversiteit, ten volle.
“Die VF Plus sal intussen voortgaan om alle interne remedies uit te put rondom die verkryging van minderheidsregte en indien ons nie sukses kan behaal binne die Suid-Afrikaanse stelsel nie, sal ons al hoe meer internasionale liggame nader oor die ANC se konstante verbreking van hul verpligtinge in die verband,” sê adv. Alberts.